CELEX: 32013R0318
Language: fi
Date: 2013-04-08 00:00:00
Title: Komission asetus (EU) N:o 318/2013, annettu 8 päivänä huhtikuuta 2013 , neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta  ETA:n kannalta merkityksellinen teksti

9.4.2013   
            
            
               FI
            
            
               Euroopan unionin virallinen lehti
            
            
               L 99/11
            
         KOMISSION ASETUS (EU) N:o 318/2013,
   annettu 8 päivänä huhtikuuta 2013,
   neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 577/98 mukaisesti on tarpeen täsmentää lisäkysymyksiä koskevan vuosien 2016–2018 ohjelman osatekijät.
            
         
               (2)
            
            
               Eurooppa 2020 -strategiaa ja sen lippulaivahanketta ”Nuoret liikkeellä” varten tarvitaan lisätietoja nuorten tilanteesta työmarkkinoilla. Komission vuonna 2011 antamassa tiedonannossa, joka koskee ”Mahdollisuuksia nuorille” -aloitetta (2), kannustetaan toteuttamaan Euroopan tasolla useilla ensisijaisilla aloilla toimia, jotka liittyvät ensimmäisen työpaikan saamiseen.
            
         
               (3)
            
            
               Eurooppalaisia pk-yrityksiä tukevaa aloitetta koskevan tiedonannon (3) pohjalta komissio antoi vuonna 2012 osana työllisyyspakettia tiedonannon ”Tavoitteena työllistävä elpyminen” (4), jossa kannustetaan luomaan työpaikkoja erityisesti edistämällä ja tukemalla itsenäistä ammatinharjoittamista.
            
         
               (4)
            
            
               Naisten ja miesten tasa-arvostrategia, joka kattaa vuodet 2010–2015 (5), sisältää työ- ja perhe-elämän yhteensovittamista koskevia toimenpiteitä keinoina tasavertaisen taloudellisen riippumattomuuden saavuttamiseen naisten ja miesten kannalta.
            
         
               (5)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään työvoimaa koskevan otantatutkimuksen lisäkysymyksiä koskeva vuosien 2016–2018 ohjelma, sellaisena kuin se vahvistetaan liitteessä.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 77, 14.3.1998, s. 3.
   
      (2)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Mahdollisuuksia nuorille -aloite, annettu 20.12.2011 – KOM(2011) 933 lopullinen.
   
      (3)  Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle ”Pienet ensin” – Eurooppalaisia pk-yrityksiä tukeva aloite (”Small Business Act”), annettu 25.6.2008 – KOM(2008) 394 lopullinen.
   
      (4)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Tavoitteena työllistävä elpyminen, annettu 18.4.2012 – COM(2012) 173 final.
   
      (5)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Naisten ja miesten tasa-arvostrategia vuosiksi 2010–2015, annettu 21.9.2010 – KOM(2010) 491.
   
      LIITE
      
         TYÖVOIMATUTKIMUS
      
      
         Lisäkysymyksiä koskeva monivuotinen ohjelma
      
      1.   TYÖMARKKINOILLA OLEVAT NUORET
      Muuttujien luettelo: vahvistetaan vuoden 2014 joulukuuhun mennessä.
      Viiteajanjakso: 2016. Jäsenvaltiot voivat toimittaa tietoa jokaiselta 52 viikolta tai vuoden toiselta vuosineljännekseltä.
      Jäsenvaltiot ja alueet, joita lisäkysymykset koskevat: kaikki.
      Otos: Lisäkysymyksiä koskevan otoksen olisi täytettävä komission asetuksen (EY) N:o 377/2008 (1) liitteessä I olevan 4 kohdan vaatimukset eli lisäkysymyksiä koskevien tietojen keräämiseen käytettävän otoksen on myös tuotettava tietoa rakenteellisista muuttujista.
      Tulosten toimittaminen: 31 päivään maaliskuuta 2017 mennessä.
      2.   ITSENÄINEN AMMATINHARJOITTAMINEN
      Muuttujien luettelo: vahvistetaan vuoden 2015 joulukuuhun mennessä.
      Viiteajanjakso: 2017. Jäsenvaltiot voivat toimittaa tietoa jokaiselta 52 viikolta tai vuoden toiselta vuosineljännekseltä.
      Jäsenvaltiot ja alueet, joita lisäkysymykset koskevat: kaikki.
      Otos: Lisäkysymyksiä koskevan otoksen olisi täytettävä asetuksen (EY) N:o 377/2008 liitteessä I olevan 4 kohdan vaatimukset eli lisäkysymyksiä koskevien tietojen keräämiseen käytettävän otoksen on myös tuotettava tietoa rakenteellisista muuttujista.
      Tulosten toimittaminen: 31 päivään maaliskuuta 2018 mennessä.
      3.   TYÖ- JA PERHE-ELÄMÄN YHTEENSOVITTAMINEN
      Muuttujien luettelo: vahvistetaan vuoden 2016 joulukuuhun mennessä.
      Viiteajanjakso: 2018. Jäsenvaltiot voivat toimittaa tietoa jokaiselta 52 viikolta tai vuoden toiselta vuosineljännekseltä.
      Jäsenvaltiot ja alueet, joita lisäkysymykset koskevat: kaikki.
      Otos: Lisäkysymyksiä koskevan otoksen olisi täytettävä asetuksen (EY) N:o 377/2008 liitteessä I olevan 4 kohdan vaatimukset eli lisäkysymyksiä koskevien tietojen keräämiseen käytettävän otoksen on myös tuotettava tietoa rakenteellisista muuttujista.
      Tulosten toimittaminen: 31 päivään maaliskuuta 2019 mennessä.
      
         (1)  EUVL L 114, 26.4.2008, s. 57.